Príloha č. 3
Vyhodnotenie plnenia odporúčaní a najlepších postupov z katalógov pre správne uplatňovanie schengenského acquis 
3. 3. VÍZA
P.č. 	Znenie národného opatrenia	Vyh.	Stav plnenia	
	Znenie schengenského opatrenia			
1.			
	Informácie v zmysle odporúčania sú uverejnené na internetových stránkach MZV SR a zastupiteľských úradov ako aj na informačných tabuliach zastupiteľských úradov. Informácie sú pravidelne aktualizované. 
Informácie o vízovom kódexe a druhu udeľovaných víz sú vložené na webovej stránke MV SR v slovenskom a anglickom jazyku. Informácie týkajúce sa žiadosti o udelenie schengenského víza, overenie pozvania sú v slovenskom jazyku na webovej stránke MV SR.	
	Písomné informácie 
S cieľom zabrániť predkladaniu neúplných žiadostí o víza a opakovaným návštevám vízových oddelení zo strany žiadateľov by sa mali všetky príslušné informácie distribuovať čo najširšiemu okruhu príjemcov. Okrem všeobecných informácií o vízach by sa v niekoľkých jazykoch (minimálne v jazyku hostiteľskej krajiny a dotknutého konzulátu) mali poskytovať aj informácie o spôsoboch podávania žiadostí o víza. Tieto informácie by mali byť prístupné širokej verejnosti a viditeľne zobrazené mimo budovy alebo administratívneho obvodu, ako aj v rámci elektronických zdrojov. Na všetkých príslušných kontaktných miestach v hostiteľskej krajine by mali byť v dostatočnom množstve dostupné letáky s pokynmi pre žiadateľov, pričom by sa mali zverejniť aj na webovej stránke konzulátu. Mali by sa poskytnúť informácie o:
-	podmienkach a postupoch žiadania o víza na krátkodobý pobyt,
-	rôznych kategóriách víz,
-	adrese, telefónnych a faxových číslach a e-mailovej adrese vízového oddelenia,
-	vízových pohovoroch a iných informačných systémoch (ak existujú),
-	otváracích hodinách,
-	tom, ktorý členský štát (hlavný cieľ alebo štát prvého vstupu) zodpovedá za spracovanie žiadosti o vízum,
-	poplatku za spracovanie žiadosti o vízum a praktických aspektoch v súvislosti s úhradou tohto poplatku. Výslovne by sa malo uviesť, že v prípade zamietnutia žiadosti sa poplatok nevracia,
-	zastúpení iného členského štátu (ak existuje),
-	možnej spolupráci s externými poskytovateľmi služieb (ak existujú),
možnostiach odvolania v prípade zamietnutia žiadosti o vízum.

G: MZV SR
SG: MV SR 			
2.			

	Tlačivá sú bezplatne dostupné na internetových stránkach zastupiteľských úradov, MZV SR a  v priestoroch konzulátov. Cestovné kancelárie a letecké spoločnosti využívajú možnosť získania tlačiva prostredníctvom internetu resp. elektronickej pošty. 
Tlačivá žiadosti o schengenské víza sa nachádzajú aj na webovej stránke MV SR a na hraničných priechodoch SR v rôznych jazykových mutáciách. Na požiadanie ich cudzinec môže získať aj na hraničnom priechode.	
	Tlačivo žiadosti 
Aby sa zabránilo obchodovaniu s tlačivami žiadostí, tlačivá žiadostí o vízum by mali byť vo veľkom počte a zdarma dostupné v priestoroch konzulátov a napr. aj v cestovných kanceláriách, v kanceláriách leteckých spoločností, na internete, ako aj v úradoch zastupujúcich obchodné združenia, kultúrne inštitúcie atď.

Na konzulátoch a podľa možností i na internete by sa mali nachádzať príklady správne vyplnených tlačív.

G: MZV SR
SG: MV SR 			
3.			
	Aplikačná prax SR zodpovedá odporúčaniam. 

Konzulárne úrady zverejňujú uvedené informácie na svojich informačných tabuliach. Samotné tlačivo žiadosti o vízum obsahuje informáciu „Tento formulár žiadosti je bezplatný“. Prístupy k priehradkám a vchodom sú jasne označené.	
	Označenia a oznámenia

Na zabránenie konania neoprávnených sprostredkovateľov by sa mali vyvesiť oznámenia, v ktorých by sa žiadatelia informovali, že neexistujú žiadne dodatočné platby – napr. za vstup do priestorov konzulárneho úradu alebo prístup k tlačivám žiadostí. Mali by existovať aj označenia, ktoré by žiadateľov doviedli k správnemu vchodu alebo priehradke.

G: MZV SR
SG: 			
4.			
	Konzulárne oddelenia v prípade zvýšeného dopytu po vízach prideľujú žiadateľom termíny pre podanie žiadostí. GK Užhorod ponúka žiadateľom možnosť podania žiadosti prostredníctvom systému elektronického podania žiadosti s výberom termínu pre podanie žiadosti.	
	Riadenie prístupu

Malo by sa vyhnúť dlhým radom mimo vízového oddelenia, ako aj pretláčaniu sa vpred alebo obchodovaniu s miestami v rade. Ak je denný dopyt po vízach (dočasne) vyšší, ako môže konzulát zvládnuť, mala by sa zvážiť možnosť kontroly príchodu žiadateľov prostredníctvom systému prideľovania termínov alebo časeniek, ktoré sa budú vydávať už pred fyzickým vstupom do dotknutých priestorov.

G: MZV SR
SG: 			
5.			
	Konzulárne úrady pri rozhodovaní o žiadosti posudzujú, či žiadateľ spĺňa podmienky na vstup podľa čl. 5 Kódexu schengenských hraníc a osobitnú pozornosť venujú posúdeniu toho, či žiadateľ predstavuje riziko z hľadiska nelegálneho prisťahovalectva, bezpečnostné riziko, hrozbu pre verejný poriadok, vnútornú bezpečnosť verejné zdravie a medzinárodné vzťahy a či má v úmysle opustiť územie členských štátov pred uplynutím platnosti víza, v súlade s čl. 21 nariadenia Európskeho parlamentu a Rady (ES) č. 810/2009 (Vízový kódex).

V kompetencii ÚHCP P PZ je vydávanie víz na hraničných priechodoch, ktoré sa udeľujú len v prípadoch, kedy je vstup štátneho príslušníka tretej krajiny na územie členských štátov naliehavý a nemohol to predvídať, alebo je udelenie víza v záujme SR alebo iného členského štátu. (rozkaz riaditeľa ÚHCP MV SR č. 19/2010 a 37/2010). 
Ak cudzinec predstavuje riziko pre verejný poriadok, bezpečnosť, alebo verejné zdravie, policajt mu vízum neudelí a cudzincovi odoprie vstup.	
	Základné kritériá na preskúmanie žiadostí

Základnými kritériami na preskúmanie žiadosti o vízum sú:
riziko nelegálneho prisťahovalectva,
možné ohrozenie verejného poriadku, vnútornej bezpečnosti, verejného zdravia alebo medzinárodných vzťahov členských štátov, úmysel žiadateľa opustiť územie schengenského priestoru po uplynutí platnosti víza

G: MZV SR
SG: MV SR 			
6.			
	Aplikačná prax SR zodpovedá odporúčaniam a  ustanoveniam čl. 21 Vízového kódexu. Pri kontrole toho, či žiadateľ spĺňa požiadavky na vstup, konzulárny úrad skontroluje riadne vyplnenie žiadosti a overí odôvodnenie účelu a podmienok zamýšľaného pobytu zo strany žiadateľa a skutočnosť, či má žiadateľ dostatočné prostriedky na pokrytie nákladov spojených s pobytom vzhľadom na dĺžku zamýšľaného pobytu, ako aj na jeho návrat do krajiny pôvodu alebo pobytu, alebo tranzit do tretej krajiny, ktorá ho určite prijme, alebo či je žiadateľ schopný nadobudnúť také prostriedky zákonným spôsobom. 

K udeleniu víza na hraničnom priechode: 

Ak existujú dôvody na udelenie víza na hraničnom priechode (naliehavosť, nemožnosť predvídania, záujem SR alebo iného členského štátu), policajt vyplnenú žiadosť (v zmysle rozkazu riaditeľa ÚHCP MV SR č. 19/2010) skontroluje a ak je možné zistené nedostatky odstrániť na mieste, tak vyzve cudzinca k ich odstráneniu, prípadne mu ich pomôže odstrániť alebo ich odstráni sám.	
	Preskúmanie žiadostí o vízum - Overenie žiadosti o vízum
-	overenie oprávnenosti účelu a podmienok plánovaného pobytu žiadateľa,
-	overenie riadneho vyplnenia a správneho podpísania tlačiva žiadosti

G: MZV SR
SG: MV SR 
			
7.			
	Aplikačná prax zodpovedá odporúčaniam.

Konzulárne úrady overujú pravosť a úplnosť cestovného dokladu. Na základe overenia územnej platnosti cestovného dokladu rozhodnú o udelení víza do cestovného dokladu alebo na formulár pre udelenie víza mimo cestovného dokladu. N.VIS upozorní konzula na prekročenie 3-mesačnej hranice, ak má byť žiadateľovi udelené vízum s platnosťou kratšou ako 3 mesiace pred skončením platnosti jeho cestovného dokladu. Zákonnosť pobytu žiadateľa je jedným z kritérií stanovenia príslušnosti  úradu pre prijatie žiadosti podľa čl. 6 Vízového kódexu a overuje sa pri prijímaní žiadosti o vízum.	
	Preskúmanie žiadostí o vízum - Overenie cestovného dokladu a totožnosti žiadateľa:

-	overenie pravosti cestovného dokladu: mal by byť úplný a nesmie byť pozmeňovaný, falzifikovaný alebo falšovaný,
-	overenie územnej platnosti cestovného dokladu,
-	overenie časovej platnosti cestovného dokladu: obdobie platnosti cestovného dokladu by malo o tri mesiace prevyšovať obdobie platnosti víza, o ktoré sa žiada,
-	overenie, či je žiadateľ právoplatným držiteľom dokladu,
-	z naliehavých humanitárnych dôvodov, z dôvodov národného záujmu alebo medzinárodných záväzkov sa víza môžu vo výnimočných prípadoch vlepiť do cestovných dokladov, ktorých obdobie platnosti je kratšie, ako sa uvádza v predchádzajúcej zarážke, a to pod podmienkou, že ich obdobie platnosti prevyšuje obdobie platnosti víza, o ktoré sa žiada, a že nie je spochybnená záruka návratu,
-	overenie zákonnosti pobytu žiadateľa v krajine, v ktorej žiada o vízum,
overenie prijateľnosti cestovného dokladu podľa bodu 3 písm. c) tohto oddielu.
G: MZV SR
SG: 			
8.			
	Aplikačná prax zodpovedá odporúčaniam.  

Žiadateľ predkladá v zmysle čl. 14 Vízového kódexu doklady preukazujúce účel cesty, doklady týkajúce sa ubytovania alebo dôkaz o tom, že má dostatočné prostriedky na jeho úhradu, doklady preukazujúce dostatok finančných prostriedkov na pokrytie nákladov spojených s pobytom vzhľadom na predpokladanú dĺžku pobytu a na návrat do krajiny pôvodu alebo pobytu alebo na tranzit do tretej krajiny, ktorá ho určite prijme a úmysel žiadateľa opustiť územie členských štátov pred skončením platnosti víza.	
	Preskúmanie žiadostí o vízum - Podporné doklady:

Počet a typ požadovaných podporných dokladov závisí od možného rizika nelegálneho prisťahovalectva a miestnej situácie a v jednotlivých krajinách sa môže líšiť. Pokiaľ ide o hodnotenie podporných dokladov, konzuláty sa môžu dohodnúť na praktických pravidlách prispôsobených miestnym podmienkam.

Podporné doklady by sa mali vzťahovať na účel cesty, dopravný prostriedok a návrat, prostriedky na živobytie a na ubytovanie.

Výška prostriedkov na živobytie by mala byť priamo úmerná dĺžke a účelu pobytu a nákladom na živobytie v členskom štáte, ktorý sa má navštíviť.

Žiadatelia sa môžu oslobodiť od požiadavky predložiť podporné dokumenty týkajúce sa ubytovania pred tým, než požiadajú o vízum, ak sú schopní preukázať, že majú dostatočné finančné prostriedky na živobytie a ubytovanie v členských štátoch, ktoré plánujú navštíviť.

G: MZV SR
SG: 			
9.			
	Aplikačná prax zodpovedá odporúčaniu.

Konzulárne úrady označia pri prijatí žiadosti o vízum cestovný doklad žiadateľa pečiatkou v zmysle čl. 20 Vízového kódexu, podľa vzoru uvedeného v prílohe III. Pečiatka sa umiestni na prvú voľnú stranu cestovného dokladu, ktorá neobsahuje žiadne záznamy alebo odtlačky pečiatok.	
	Preskúmanie žiadostí o vízum - Používanie „pečiatky CCI/pečiatky o žiadosti“

Všetky členské štáty by mali zosúladiť veľkosť, obsah a používanie „pečiatky CCI“.

Príklad:
[C] visa 	[FR]	
[22/04/2006]	[Consulat de France]
[Djibouti]

Cestovný doklad by sa mal označiť pečiatkou na prvej voľnej strane pri podaní žiadosti a nemali by sa používať žiadne iné dodatočné kódy. Podľa možností by sa malo orgánom a verejnosti dotknutej tretej krajiny oznámiť, že pečiatka nemá žiadne právne dôsledky.

G: MZV SR
SG: MV SR 			
10.			
	Aplikačná prax zodpovedá odporúčaniam. 
Konzulárne úrady postupujú v súlade s  odporúčaniami Rozhodnutia Komisie z 19.3.2010, ktorým sa ustanovuje príručka pre spracovanie žiadostí o víza a úpravu udelených víz a uvedeným kategóriám žiadateľov venujú osobitnú pozornosť.	
	Preskúmanie žiadostí o vízum -Osobitná pozornosť
Osobitná pozornosť sa venuje žiadateľom:
-	v ktorých cestovnom doklade sa nachádza „pečiatka o žiadosti“, označenie týkajúce sa deportácie, zrušené povolenie na pobyt, termín na opustenie krajiny alebo záznam o opustení krajiny,
-	ktorí žiadajú o tranzitné víza, pričom určená trasa nie je najlogickejšou trasou,
-	ktorí predkladajú odporúčania alebo pozvania od spoločností, organizácií, združení atď., ktoré konzulát nepozná alebo ktorých dôveryhodnosť sa vo všeobecnosti nepodarilo overiť,
-	
ktorých sa dá predpokladať, že sa svoj pobyt nebudú schopní sami zaplatiť, alebo ktorí nemajú sponzora,
-	ktorí sú držiteľmi cudzineckých pasov, dokladov utečenca alebo iných cestovných dokladov, ktoré nie sú pasmi,
-	ktorí žiadajú o víza na dlhšie obdobie, ako by bolo potrebné na uvedený účel návštevy,
-	ktorí sú podozriví z účasti na trestnej činnosti. Ak nastanú pochybnosti, žiadateľ by sa mal vyzvať, aby predložil osvedčenie o dobrom správaní, 
- ktorých vstupné/výstupné pečiatky nezodpovedajú predchádzajúcim vízam.

G: MZV SR
SG: MV SR 			
11.			
	Konzulárne úrady sú vybavené zväčšovacím vybavením, testovacími šošovkami na kontrolu bezpečnostných prvkov dokladov, svetelným boxom na kontrolu pomocou prechádzajúceho svetla a ultrafialového svetla, zariadením na strojové skúmanie dokladov (skenovacie zariadenia OCR s overovaním kontrolných číslic, skenovanie v ultrafialovom a infračervenom svetle), strojové overovacie zariadenia (napr. pre vzory kinegramu) a referenčné materiály).	
	Vybavenie na odhaľovanie falošných dokladov
Personálu konzulátov v sch. priestore a iných oblastiach s nízkym rizikom by sa mala poskytnúť aspoň základná odborná príprava. K požadovanému vybaveniu patrí: zdroj ultrafialového svetla (aspoň prenosné ultrafialové lampy), vybavenie na zväčšovanie/osvetlenie (ručné šošovky alebo priehľadné fólie: zdroj šikmého svetla, ako aj kombinované testovacie zariadenia vybavené zväčšovacím sklom a zdrojom prechádzajúceho a šikmého svetla), špeciálne testovacie zariadenia (testovacie šošovky, filtre atď. na kontrolu latentných bezp. prvkov štandardných dokladov) a referenčné materiály. V oblastiach so stredne vysokým rizikom by sa mala personálu poskytnúť základná odb. príprava, okrem ktorej je potrebná aj dodatočná prítomnosť alebo dostupnosť špecialistov na doklady alebo iných kvalifikovaných pracovníkov vízového oddelenia, ktorí sa zaoberajú odhaľovaním falošných alebo falzifikovaných dokladov. K požadovanému vybaveniu patrí: zdroj ultrafialového svetla (prenosné a neprenosné ultrafialové lampy), vybavenie na zväčšovanie (stereo-zoomový mikroskop s nízkou spotrebou, zdroj svetla s ohybným vodičom svetla z optického vlákna a svetelný box na kontroly pomocou prechádzajúceho svetla), špeciálne testovacie zariadenia (testovacie šošovky, filtre atď. na kontrolu latentných bezpečnostných prvkov štandardných dokladov) a referenčné materiály. V oblastiach s vysokým rizikom by mal mať personál možnosť požiadať o pomoc kvalifikovaných odborníkov so skúsenosťami v oblasti odhaľovania falzifikátov a/alebo trvale vyslaných špecialistov na doklady. K požadovanému vybaveniu patrí: zdroj ultrafialového svetla (prenosné a neprenosné ultrafialové lampy), vybavenie na zväčšovanie (stereo-zoomový mikroskop, zdroj svetla s ohybným vodičom svetla z optického vlákna a svetelný box na kontroly pomocou prechádzajúceho svetla), špeciálne testovacie zariadenia (testovacie šošovky, filtre atď. na kontrolu latentných bezp. prvkov štandardných dokladov) infračervené skenovacie zariadenia (prístroj na skúmanie dokladov pod infračerveným svetlom), zariadenia na strojové skúmanie dokladov (skenovacie zariadenia OCR s overovaním kontrolných číslic), strojové overovacie zariadenia (napr. pre vzory kinegramu) a referenčné materiály.

G: MZV SR
SG: MV SR 
			
12.			

	Aplikačná prax zodpovedá odporúčaniam. 
Konzulárne úrady postupujú v súlade s ustanoveniami čl. 32 Vízového kódexu 
s odporúčaniami Rozhodnutia Komisie z 19.3.2010, ktorým sa ustanovuje príručka pre spracovanie žiadostí o víza a úpravu udelených víz. 
V súlade s Vízovým kódexom konzulárny úrad zamietne žiadosť ak žiadateľ: 
i) predloží falošný alebo pozmenený cestovný doklad; 
ii) neodôvodní účel a podmienky plánovaného pobytu; 
iii) neposkytne doklady preukazujúce, že má k dispozícii dostatočné prostriedky na pokrytie nákladov spojených s pobytom vzhľadom na dĺžku plánovaného pobytu, ako aj na návrat do krajiny pôvodu alebo pobytu alebo tranzit do tretej krajiny, ktorá ho určite prijme, alebo ak nie je schopný nadobudnúť také prostriedky zákonným spôsobom; 
iv) sa na území členských štátov na základe jednotného víza alebo víza s obmedzenou územnou platnosťou už zdržiaval 3 mesiace počas ľubovoľného šesťmesačného obdobia; 
v) je osobou, o ktorej sa vytvoril záznam v SIS na účely odoprenia vstupu; 
vi) sa považuje za hrozbu pre verejný poriadok, vnútornú bezpečnosť či verejné zdravie, ako sa vymedzuje v článku 2 ods. 19 Kódexu schengenských hraníc, alebo pre medzinárodné vzťahy ktoréhokoľvek členského štátu, a to najmä ak v súvislosti s ním bol z takéhoto dôvodu v národných registroch členských štátov vytvorený zápis na účely odoprenia vstupu alebo
vii) v prípade potreby neposkytne doklad o primeranom a platnom cestovnom zdravotnom poistení. 
Konzulárny úrad zamietne žiadosť aj v prípade ak existujú odôvodnené pochybnosti o pravosti sprievodných dokladov, ktoré predložil žiadateľ, alebo o vierohodnosti ich obsahu, o spoľahlivosti jeho tvrdení alebo jeho zámere opustiť územie členských štátov pred skončením platnosti víza, o ktoré žiada. 
Konzulárny úrad môže udeliť vízum až po obdržaní stanoviska Centrálneho vízového orgánu. 
Proti rozhodnutiu o zamietnutí, odvolaní alebo zrušení víza sa môžu odvolať rodinní príslušníci občanov EHP. Od 5.4.2011 sa proti rozhodnutiu budú môcť odvolať všetci žiadatelia o víza. 
Informácie o možnostiach odvolania sú žiadateľom poskytované pri oznámení rozhodnutia o žiadosti.
Ak policajt na vonkajšej hranici vydá rozhodnutie o zamietnutí víza,  cudzinec môže voči tomuto rozhodnutiu podať odvolanie, ktoré nemá odkladný účinok. 
V rozhodnutí o zamietnutí víza sa uvádza orgán, kde môže cudzinec podať odvolanie a lehota na podanie odvolania.
Táto prax (možnosť cudzinca odvolať sa voči zamietnutiu víza) sa začne uplatňovať od 5. apríla 2011.	
	Zamietnutie víza
Vízum sa musí zamietnuť v prípade, ak nie sú splnené podmienky vstupu ustanovené v článku 5 Kódexu schengenských hraníc. Osobitná pozornosť by sa mala venovať týmto skutočnostiam:
-	či existujú informácie, ktoré zverejnili medzinárodné organizácie, ktorých členom sú členské štáty, alebo inštitúcie, ktoré sa špecializujú na boj proti terorizmu, pričom  tieto informácie naznačujú, že žiadateľ financoval, pripravoval, či akokoľvek podporoval alebo páchal teroristické činy,
-	či existujú náznaky, že žiadateľ je členom nadnárodnej organizovanej zločineckej skupiny alebo že akýmkoľvek spôsobom podporuje činnosť takýchto skupín,
-	či existujú dôkazy, že žiadateľ páchal alebo sa zúčastnil na páchaní trestných činov, trestných činov proti mieru a bezpečnosti ľudstva alebo vojnových zločinov alebo zločinov proti ľudskosti,
-	či by pobyt žiadateľa na území členských štátov mohol mať vplyv na medzinárodné vzťahy jedného alebo viacerých členských štátov.

Informácie o možnostiach odvolania (v správnom či trestnom konaní) by sa podľa možností mali poskytovať spolu s uvedením termínu na podanie takéhoto odvolania a/alebo sťažnosti.

G: MZV SR
SG: MV SR 			
13.			
	Aplikačná prax zodpovedá odporúčaniam katalógu a riadi sa ustanoveniami príloh VII a VIII Vízového kódexu, ktoré sa týkajú vyplnenia a umiestnenia vízovej nálepky.
Vízová nálepka pri vlepení do dokladu prekryje „pečiatku o žiadosti“. Od 7.12.2007 sa vízum nepodpisuje.
Policajt na hraničnom priechode vypisuje vízovú nálepku v súlade s prílohou č. VII vízového kódexu prostredníctvom počítačovej techniky a v súlade s používateľskou príručkou aplikácie VIS. OCRB riadok je generovaný priamo systémom. Následne policajt udeľuje vízum vlepením vízovej nálepky do pasu cudzinca v súlade s postupom v prílohe č. VII vízového kódexu.	
	Vyplnenie vízovej nálepky
V sekcii vnútroštátnych záznamov sa nachádza časť (strojovo čitateľná zóna – MRZ), ktorá sa má elektronicky skenovať. Táto časť sa skladá z dvoch riadkov po 36 znakov. Použitý typ písma (OCRB 1) umožňuje optické čítanie pomocou špecifického vybavenia používaného na vonkajších hraniciach na účely uľahčenia kontrol. V tejto časti sa nemôžu vykonávať žiadne záznamy.
Tlačiareň, ktorá sa používa na vytlačenie vízovej nálepky, musí umožňovať vysokokvalitnú reprodukciu farebnej fotografie. Vízová nálepka sa umiestňuje do cestovného dokladu tak, aby prekrývala „pečiatku o žiadosti“. Na predmetnej strane sa nesmú nachádzať žiadne iné záznamy ani pečiatky.
V prípadoch, ak si právo alebo prax členského štátu vyžaduje podpis na nálepke pripojenej na jednu stranu cestovného dokladu, vízum by mal podpísať úradník s príslušnou kompetenciou. Podpis je umiestnený vpravo v rubrike „Poznámky“; časť podpisu má presahovať priamo na stránku cestovného dokladu, nesmie však prekryť časť určenú na elektronické skenovanie. Vzorové podpisy úradníkov poverených podpisovaním víz uchováva ústredná správa dotknutého členského štátu od začiatku ich pracovného pomeru.

G: MZV SR
SG: MV SR 			
14.			
	Vízová nálepka sa vyplní v NVIS a pripojí do cestovného dokladu v súlade s odporúčaním.
Udelené vízum je opatrené pečiatkou. Vízum sa nepodpisuje.
Policajt na hraničnom priechode vypisuje vízovú nálepku v súlade s prílohou č. VII vízového kódexu prostredníctvom počítačovej techniky a v súlade s používateľskou príručkou aplikácie VIS.
V zmysle prílohy č VIII vízového kódexu a na základe rozkazu riaditeľa ÚHCP MV SR č. 19/2010 policajt na hraničnom priechode udeľuje vízum vlepením do pasu
- na prvú stranu pasu, na ktorej nie sú žiadne údaje alebo pečiatky
- na „formulár pre udelenie víza“ v zmysle nariadenia Rady 333/2002
- ľavý a spodný okraj nálepky zarovná s okrajmi pasu
- odtlačok okrúhlej pečiatky so štátnym znakom umiestni do časti POZNÁMKY tak, aby presahoval za nálepku aj na stranu pasu alebo „Formulára pre udelenie víza“.	
	Pripojenie vízovej nálepky do pasu
Vytlačená (alebo v prípade zásahu vyššej moci ručne vypísaná) nálepka sa musí vyplniť ešte predtým, ako sa pripojí do cestovného dokladu. Pečiatka a podpis sa musia umiestniť na nálepku po jej nalepení do cestovného dokladu.
Nálepka by sa mala zarovnať s okrajmi strany cestovného dokladu a umiestniť sa čo najbližšie k nim, aby sa umožnilo strojové čítanie dokladu

G: MZV SR
SG: MV SR 			
15.				Aplikačná prax zodpovedá odporúčaniam.
V prípade, že cestovný doklad žiadateľa neuznávajú všetky členské štáty, konzulárny úrad udelí vízum s obmedzenou územnou platnosťou pre územie štátov, ktoré doklad uznávajú. Ak cestovný doklad neuznáva SR, vízum sa pripojí na formulár pre udelenie víza mimo cestovného dokladu.
V zmysle vízového kódexu a na základe rozkazu riaditeľa ÚHCP MV SR č. 19/2010 v prípade ak niektorý členský štát neuznáva predložený doklad, policajt na hraničnom priechode udelí vízum s obmedzenou územnou platnosťou na pobyt na území SR s dobou pobytu najviac 15 dní.
V prípade ,ak ide o doklad, ktorý neuznáva SR, vízum sa udelí na „Formulár pre udelenie víza“ v zmysle nariadenia Rady 333/2002.	
	Cestovné doklady, do ktorých je možné pripojiť vízum
Ak daný cestovný doklad neuznávajú všetky členské štáty, vízum sa musí obmedziť na územie členských štátov, ktoré ho uznávajú.
Upozorňuje sa, že ak daný cestovný doklad neuznáva členský štát, ktorý vízum vydáva, vízová nálepka s obmedzením na územie vydávajúceho členského štátu sa musí pripojiť na osobitný list papiera.

G: MZV SR
SG: MV SR 			
16.				Aplikačná prax zodpovedá odporúčaniam. 

Okrúhla červená pečiatka so štátnym znakom s priemerom 22 mm sa pripojí do časti nálepky „Poznámky“ tak,  aby presahovala na nálepku na stránku cestovného dokladu alebo formulára pre udelenie víza mimo cestovného dokladu, pričom sa osobitne dbá  na to, aby nebránila čitateľnosti údajov.

V zmysle vízového kódexu a na základe rozkazu riaditeľa ÚHCP MV SR č. 19/2010 policajt na hraničnom priechode odtlačok okrúhlej pečiatky so štátnym znakom umiestni do časti POZNÁMKY tak, aby presahoval za nálepku aj na stranu pasu alebo „Formuláru pre udelenie víza“.	
	Pečiatka (alebo odtlačok suchého pečatidla) vydávajúcej diplomatickej misie alebo konzulátu

Pečiatka diplomatickej misie alebo konzulárneho úradu vydávajúceho vízum sa musí pripojiť do časti nálepky „POZNÁMKY“, pričom sa osobitne dbá na to, aby nebránila čitateľnosti údajov a aby presahovala nálepku na stranu cestovného dokladu. Veľkosť a obsah pečiatky, ako aj atrament, ktorý sa má použiť, sa určia vo vnútroštátnych predpisoch.

S cieľom zabrániť opakovanému použitiu vízovej nálepky pripojenej na osobitný list papiera sa pečať vydávajúceho konzulátu musí odtlačiť na pravú stranu, pričom zasahuje na nálepku aj na formulár tak, aby nebránila čitateľnosti hlavičiek a vypĺňaniu údajov a nezasahovala pritom do strojovo čitateľnej zóny (MRZ).

G: MZV SR
SG: MV SR 			
17.				Konzulárny úrad vráti cestovný doklad priamo žiadateľovi alebo splnomocnenej osobe.	
	Vrátenie cestovného dokladu

G: MZV SR
SG: MV SR 			
18.				Konzulárny úrad zneplatnenú nálepku prestrihne na polovicu a kinegram znehodnotí zoškrtaním. Konzulárne oddelenie vedie osobitnú evidenciu zneplatnených nálepiek.
V zmysle vízového kódexu a na základe rozkazu riaditeľa ÚHCP MV SR č. 19/2010 ak pri vypisovaní vízovej nálepky dôjde k chybe, policajt znehodnotí vízovú nálepku nasledovne:
- v prípade, že ešte nebola nalepená do cestovného dokladu, prestrihne ju po uhlopriečke na dve polovice a znehodnotí optický variabilný prvok vyškrtaním ostrým predmetom
- v prípade, že policajt zistí chybu na nálepke, ktorá už je vlepená do cestovného dokladu, preškrtne uhlopriečne chybnú nálepku nezmazateľným atramentom, znehodnotí optický variabilný prvok vyškrtaním ostrým predmetom a nalepí novú vízovú nálepku.
Policajt zároveň zaznačí túto udalosť do knihy udelených víz SR.
Zároveň zničenie vízovej nálepky policajt zaznamená do VIS.
Vedúci zmeny uloží znehodnotenú vízovú nálepku do bezpečnostnej schránky až do doby skartácie. Skartáciu vykonáva najmenej dvakrát do roka skartačná komisia, ktorú určí riaditeľ príslušného riaditeľstva hraničnej a cudzineckej polície a riaditeľstva hraničnej polície Sobrance. Komisia pri skartácii fyzicky skontroluje znehodnotené nálepky, pred vyhotovením záznamu o skartácii vykoná kontrolu knihy udelených víz SR, a vyznačí pri každej chybne vypísanej vízovej nálepke v poznámke dátum skartácie.	
	Zničenie vízovej nálepky
Ak sa vízové nálepky musia zničiť, robí sa to rozstrihnutím a zoškrabaním kinegramu. Všetky informácie o vízových nálepkách, ktoré sa zbavili platnosti alebo zničili, sa musia zapísať do registra víz.
Toto zničenie sa musí písomne zaznamenať a musia ho potvrdiť aspoň dvaja zamestnanci.

G: MZV SR
SG: MV SR 			
19.				Na vytlačenej vízovej nálepke konzulárny úrad nevykonáva nijaké zmeny. Chybne vytlačená vízová nálepka sa zneplatní. V prípade, že bola chybne vytlačená nálepka pripojená do cestovného dokladu, nálepka sa zneplatní preškrtnutím v tvare „X“ perom s nezmazateľným atramentom podľa čl. 28 Vízového kódexu.
..	
	Zrušenie platnosti vyplnenej vízovej nálepky
Na vízovej nálepke sa nesmú robiť žiadne zmeny. Ak pri vydávaní víza dôjde k chybe, nálepka sa musí zbaviť platnosti. Ak sa zistí chyba na nálepke, ktorá ešte nebola pripojená do cestovného dokladu, nálepka sa musí zničiť.
Ak sa zistí chyba na nálepke, ktorá je už pripojená do pasu, nálepka sa preškrtne červeným krížom a na najbližšiu voľnú stranu sa pripojí nová nálepka.

G: MZV SR
SG: MV SR 			
20.				Pracovníci konzulárnych úradov sa v súlade s Vízovým kódexom a Rozhodnutím Komisie K(2010)3667, ktorým sa ustanovuje príručka o organizácii vízových oddelení a miestnej schengenskej spolupráci aktívne zúčastňujú zasadnutí miestnej schengenskej spolupráce a v nadväznosti na závery týchto zasadnutí zabezpečujú zosúladené kroky. V prípade rozhodnutia v rámci miestnej schengenskej spolupráce vytvárajú podskupiny na preskúmanie určitých oblastí (falošné doklady, zdravotné poistenie atď.) Správy zo zasadnutí miestnej schengenskej spolupráce konzulárne úrady zasielajú  ústredným orgánom.	
	Konzulárna spolupráca
Na zabezpečenie dostupnosti nevyhnutných a základných informácií a základných dokumentov Rady potrebných na vydávanie víz by sa mala na základe registra, ktorý vypracovala Rada (dokument 8860/05 VISA 108 COMIX 307), v každej jurisdikcii zostaviť praktická príručka, ktorá by slúžila ako spoločný referenčný nástroj.
Časť I: by mala obsahovať špecifické informácie pre danú jurisdikciu a ich obsah by mali byť výsledkom rokovaní v rámci miestnej konzulárnej spolupráce
Časť II: by mala obsahovať základné informácie, ktoré sa napriek tomu, že sú špecifické pre danú jurisdikciu, vyberajú z rôznych základných dokumentov, ktoré sprístupnili a aktualizovali ústredné orgány.
Okrem toho by diplomatické misie a konzuláty členských štátov mali:
-	v súlade so spoločnými konzulárnymi pokynmi aktívne prispievať k pravidelnej organizácii zasadnutí týkajúcich sa miestnej schengenskej spolupráce a k diskusii na nich a v nadväznosti na závery týchto zasadnutí zabezpečovať zosúladené kroky;
-	v prípade potreby vytvárať podskupiny s mandátom od všetkých účastníkov miestnej schengenskej spolupráce na preskúmanie konkrétnych problematických oblastí, ktoré sa identifikovali v rámci danej jurisdikcie;
-	jednotlivo alebo spoločne vypracovávať správy o výsledkoch zasadnutí v rámci miestnej schengenskej spolupráce a zasielať ich ústredným orgánom, pričom by mali klásť dôraz na dôležité prvky vývoja, trendy a problémy, ktoré si vyžadujú reakciu zo strany ústredných orgánov.

Správy zo zasadnutí v rámci miestnej konzulárnej spolupráce vypracúva úradujúce predsedníctvo a postupuje ich ostatným členským štátom na miestnej úrovni i na úrovni ústredných orgánov.

G: MZV SR
SG:  			
21.				MZV SR zabezpečuje rotáciu vysielaných zamestnancov. S cieľom zamedzenia miestnemu nátlaku sa v prípade potreby uskutočňuje vnútorná rotácia zamestnancov konzulárnych úradov prichádzajúcich do styku so žiadateľmi. 
Vízové nálepky sú uschovávané v trezoroch. 
Konzulárne úrady umiestnili v priestoroch čakární vzory správne vyplnených žiadosti o víza spolu so zoznamom dokladov predkladaných k žiadosti o vízum. Zoznamy sú zverejnené aj na internetových stránkach zastupiteľských úradov.
Prevzatie čistopisov vízových nálepiek zabezpečuje riaditeľ policajného útvaru. Pridelené čistopisy vízových nálepiek ihneď po prevzatí zaeviduje podľa predtlače do knihy cenín a uskladní do trezoru. Vedúcemu zmeny odovzdá časť čistopisov, ktorú si tento uloží do bezpečnostnej schránky, uzamkne ju, zabezpečí odtlačkom pečatidla v modelovacej hmote a uloží na určené miesto (napr. trezor, plechová skriňa). Riaditeľ policajného útvaru o odovzdaní čistopisov vízových nálepiek vedúcemu zmeny vykoná záznam do knihy cenín podľa predtlače.
Vedúci zmien si navzájom fyzicky odovzdávajú čistopisy vízových nálepiek a odovzdanie dokumentujú zápisom v protokole udalostí pri odovzdávaní služby v rozsahu počet odovzdaných nálepiek a čísla od - do odovzdaných nálepiek.
Riaditeľ policajného útvaru vykoná minimálne jedenkrát za mesiac kontrolu vydaných čistopisov vízových nálepiek, udelených víz a knihy udelených víz. O kontrole vykoná zápis v knihe udelených víz a v protokole udalostí v rozsahu: dátum, čas, výsledok kontroly a podpis.	
	Organizácia vízových oddelení
Vedúci misií alebo úradov zabezpečia, aby bolo oddelenie zodpovedné za vydávanie víz zorganizované tak, aby sa predchádzalo všetkým druhom nedbanlivého správania, čo by mohlo uľahčovať krádeže a falšovanie.
-	Personál zodpovedný za vydávanie víz nesmie byť žiadnym spôsobom vystavený miestnemu nátlaku.
-	Aby sa zamedzilo vytvoreniu „návykov“, ktoré by mohli viesť k úpadku ostražitosti, musia zodpovední úradníci pravidelne rotovať.
-	Uchovávanie a používanie vízových nálepiek musí podliehať bezpečnostným opatreniam, ktoré sú podobné ako opatrenia používané na ochranu hotovosti alebo iných nevyplnených tlačív.

Na urýchlenie procesu podávania žiadostí by mal tlačivá žiadostí, ktoré si pripravili čakajúci žiadatelia, skontrolovať personál daného zastúpenia, aby sa zabezpečilo, že tlačivo je vyplnené správne, riadne podpísané a sú k nemu pripojené podporné doklady.

G: MZV SR
SG: MV SR 			
22.				Vedúci konzulárnej sekcie nesie plnú zodpovednosť za praktické opatrenia týkajúce sa vydávania víza na zastupiteľskom úrade pričom úzko spolupracuje s ostatnými miestnymi zastupiteľskými úradmi.	
	Administratívna zodpovednosť

Diplomatický zástupca alebo vedúci konzulárnej sekcie musí v súlade s vnútroštátnymi právomocami svojej krajiny prevziať plnú zodpovednosť za praktické opatrenia týkajúce sa vydávania víz na svojej misii alebo úrade a musí sa radiť s ostatnými miestnymi zástupcami.

G: MZV SR
SG:  			
23.				Spisová dokumentácia žiadosti o vízum sa v zmysle Registratúrneho poriadku MZV SR archivuje po dobu 5 rokov. 
Všetky prijaté žiadosti o vízum sú na základnom útvare uchovávané 5 rokov (N MV SR č. 43/2010).	
	Zakladanie do spisov
Za zakladanie žiadostí o víza do spisov zodpovedajú členské štáty.
Žiadosti o vízum sa musia uchovávať aspoň jeden rok po uplynutí platnosti víza v prípade, ak sa vízum udelilo, a aspoň päť rokov v prípade, ak bola žiadosť zamietnutá.

Administratívne riadenie – Odborná príprava 

G: MZV SR
SG: MV SR 			
24.				Vyslaní pracovníci konzulárnych úradov absolvujú odbornú prípravu s dôrazom na právne predpisy, migračné otázky, praktické aspekty vydávania víz, používanie N.VIS a ochranu osobných údajov.
Vyslaní pracovníci zabezpečujú školenie miestneho personálu.	
	Odborná príprava v rámci služby
Vyslaný personál musí absolvovať odbornú prípravu, ktorú zabezpečí ústredný orgán ešte pred vyslaním, a môže absolvovať aj odbornú prípravu na mieste s osobitným dôrazom na tieto aspekty:
-	právne predpisy Spoločenstva a vnútroštátne právne predpisy, 
-	praktické aspekty vydávania víz, 
-	používanie IT, 
-	bezpečnosť dokumentov, 
-	ochrana údajov,
-	bezpečnostné otázky,
-	jazykové vzdelávanie

Vyslaný personál by mal školiť miestnych zamestnancov počas práce.

Výmena personálu medzi zastúpeniami

Konzulárne zastúpenia by si mali na dvojstrannom základe vymieňať úradníkov, aby sa zlepšili znalosti a harmonizácia vízových postupov.

G: MZV SR
SG: MV SR 			
25.				Aplikačná prax zodpovedá odporúčaniam. 
Úlohy a povinnosti pracovníkov konzulárnych úradov sú jasne stanovené.	
	Personál
Musia sa stanoviť jasné pravidlá týkajúce sa úloh personálu a rozdelenia povinností. Pozornosť by sa mala venovať aj zabezpečeniu nezaujatosti personálu voči žiadateľom a žiadostiam. Preto by sa mali prijať opatrenia, aby sa zabezpečilo, že  vyslaní zamestnanci, ktorí sú bývalými štátnymi príslušníkmi hostiteľskej krajiny, sa nebudú priamo podieľať na rozhodovaní.

G: MZV SR
SG: 			
26.				Aplikačná prax zodpovedá odporúčaniam. 
Úlohy vyslaného a miestneho personálu sú jasne stanovené. Miestny personál vykonáva nasledujúce činnosti: pracuje pri priehradke a komunikuje so žiadateľmi, kontroluje úplnosť predložených dokladov, zadáva údaje do NVIS, tlačí vízové nálepky a pripája ich do cestovného pasu, odovzdáva doklady žiadateľovi. Miestny personál nemá prístup do priestorov, ktoré podliehajú osobitným obmedzeniam. V prípade, že to personálne obsadenie (počet zamestnancov) umožňuje, miestny personál rotuje. 
Prístup k odpovediam z národných databáz a rozhodovaciu právomoc majú len vyslaní zamestnanci. Vyslaní pracovníci sa zúčastňujú na zasadnutiach miestnej schengenskej spolupráce.	
	Úlohy rôznych kategórií zamestnancov
Ak je do vízového postupu zapojený miestny personál, malo by existovať jasné rozdelenie úloh medzi vyslaným personálom a miestnym personálom.
Miestny personál môže:
-	pracovať pri priehradke a komunikovať so žiadateľmi pod dohľadom vyslaného zamestnanca,
-	vyberať vízový poplatok,
-	kontrolovať úplnosť predložených dokladov,
-	pripravovať elektronické spracovanie žiadosti (napr. vkladať údaje do databázy alebo ich pripravovať na nahliadnutie),
-	vytlačiť alebo pripojiť nálepku,
-	vrátiť doklady,
-	mať prístup len do vlastných pracovných priestorov a na miesta, ktoré nepodliehajú osobitným obmedzeniam (napr. archívy alebo sklady nálepiek).

Z bezpečnostných dôvodov by sa mal pre miestny personál vytvoriť rotačný systém.
Len vyslaný personál by mal:
-	prijímať odpovede z národných databáz alebo na konzultačné otázky,
-	rozhodovať, či sú potrebné ďalšie informácie alebo pohovory,
-	rozhodovať o udelení víza alebo zamietnutí žiadosti,
mať styky s miestnymi partnermi; v určitých nevyhnutných prípadoch môžu odpovede z národných databáz prijímať a konzultácie vykonávať aj miestni zamestnanci so štátnou príslušnosťou krajín EÚ/EHS a Švajčiarska.

G: MZV SR
SG: 			
27.				Príslušné inštitúcie SR vykonávajú previerky vysielaných zamestnancov ako aj miestneho personálu.	
	Kontroly pri nábore a ďalšie hodnotenie

Všetci zamestnanci by mali pred náborom prejsť kontrolou, a podľa potreby by ich bezpečnostnú previerku mali overiť aj vnútroštátne útvary členského štátu, ktorý vykonáva nábor.

G: MZV SR
SG: MV SR 			
28.				Aplikačná prax zodpovedá odporúčaniam.	
	Zneužitie pracovného postavenia (zneužitie právomoci)
Miestni zamestnanci, ktorí zneužijú právomoci vyplývajúce zo svojho pracovného postavenia, by mali v závislosti od závažnosti previnenia opustiť vízové oddelenie alebo by mali byť prepustení. Podľa možností by sa o tom mal informovať miestny orgán na presadzovanie práva.
G: MZV SR
SG: 			
29.				Aplikačná prax zodpovedá odporúčaniam.	
	Neoprávnené styky s miestnymi orgánmi a spojenie so zločineckými organizáciami
Podľa vnútroštátnych postupov sa majú všetky neoprávnené styky vízového personálu (s miestnymi orgánmi, zločineckými organizáciami a i.) oznamovať zodpovednému bezpečnostnému úradníkovi a/alebo vedúcemu misie, ktorí musia informovať svojich nadriadených. Predpokladá sa, že sa podniknú všetky potrebné opatrenia a právne kroky.

G: MZV SR
SG: MV SR 			
30.			6
	Finančné náklady na zabezpečenie súkromnej bezpečnostnej služby by predstavovali pre každý zastupiteľský úrad SR cca 1500,- EUR mesačne, čo by v konečnom dôsledku pri 42 zastupiteľských úradoch SR (bez zabezpečenej obsluhy) zodpovedalo sume 756 000,- EUR za jeden kalendárny rok. Vzhľadom na výšku uvedených finančných nákladov vysoko prevyšujúcich možnosti rozpočtu na obdobie rokov 2008-2009 a vzhľadom na krátenie rozpočtu a výrazné obmedzenie kapitálových prostriedkov aj v roku 2010, nebolo možné zabezpečiť realizáciu potrebných opatrení súvisiacich s ochranou vízových pracovísk ani do konca roka 2010. Na niektorých zastupiteľských úradoch SR v závislosti od teritória nie je možné zabezpečiť fyzickú ochranu formou miestnych bezpečnostných zložiek.
Personál vstupuje do budovy vízového oddelenia cez samostatný vchod na väčšine zastupiteľských úradov SR. Na zvyšných 15 zastupiteľských úradoch SR bez oddeleného vchodu prebehnú prestavby v roku 2011/2012.	
	Priestory mimo budovy
Vo veľkých vízových oddeleniach bez systému prideľovania termínov sa môžu použiť posuvné bariéry na zabezpečenie usporiadaného čakania v rade. Požiadať by sa malo o pomoc miestnych policajných zložiek a pre dotknutých úradníkov by sa mal vytvoriť rotačný systém. Ak nepostačuje ochrana zo strany bezpečnostných úradníkov členských štátov a/alebo pomoc miestnych policajných útvarov, bezpečnosť by mala zaistiť súkromná bezpečnostná služba.
Odporúča sa, aby personál vstupoval do budovy vízového oddelenia cez samostatný vchod, a aby ju opúšťal samostatným východom.

G: MZV SR
SG: 			
31.			6	Z hľadiska plnenia základných kritérií týkajúcich sa zabezpečenia čakacích miestností na jednotlivých úradoch bol v daných miestnostiach nainštalovaný: elektronický zabezpečovací systému (on-line prepojenie na mobilný telefón vyslaného pracovníka v mieste), kamerový a poplašný systému (požiarne a záplavové čidlá, núdzové tlačidlo), ďalej zabezpečená inštalácia mreží, bezpečnostných fólií, bezpečnostných okienok, detektorov kovov, montáž videovrátnikov a iných technických zabezpečovacích prostriedkov.	
	Čakacia miestnosť
Bezpečnostné kontroly žiadateľov a ich osobných vecí by sa mali vykonať ešte pred vstupom do čakacej miestnosti. Čakacia miestnosť by mala byť prístupná cez samostatný vchod. Ak takáto miestnosť nemá samostatný vchod, medzi vízovým oddelením a čakacou miestnosťou nesmú byť spájacie dvere.
Na zabezpečenie správneho poradia vybavovania žiadostí sa môžu žiadatelia volať napr. prostredníctvom reproduktora umiestneného v čakacej miestnosti alebo zobrazením poradového čísla na displeji, ktorý prevádzkuje vízový úradník.
Okrem toho musia byť okná na prízemí zabezpečené proti vlámaniu a fungovať musí primeraný poplašný systém pripojený na pracovisko bezpečnostného úradníka.
Mal by sa pripraviť stály dozor nad čakacou miestnosťou a vstupom do nej prostredníctvom uzavretého televízneho okruhu (CCTV), a to aspoň v oblastiach z vysokým rizikom.

G: MZV SR
SG: 			
32.			6	Na jednotlivé vízové pracoviská boli dodané a nainštalované prijímacie certifikované bezpečnostné okienka vyrobené z nepriestrelného skla, obsahujúce podávacie zariadenie na dokumenty formátu A4 a   zasadené do pevného a odolného materiálu. Miestnosť na vykonávanie pohovoru so žiadateľmi musí byť taktiež zabezpečená bezpečnostným okienkom. Pred každým okienkom je vyznačená diskrétna zóna a pracovné stanice sú chránené heslom proti neoprávnenému prístupu.
	
	Vízové priehradky
Vykonať sa musia tieto opatrenia:
-	Na priehradkách musí byť nainštalované nepriestrelné bezpečnostné sklo, ktoré umožní odovzdávanie dokladov bez akéhokoľvek ohrozenia personálu a jednoduchú a diskrétnu komunikáciu. Doklady by sa mali predkladať cez posuvnú zásuvku, aby sa vyhlo akémukoľvek fyzickému kontaktu.
-	Pod predeľovacím sklom priehradiek sa musí nachádzať nepriestrelná zásuvka odolná proti vytiahnutiu a vhodná na dokumenty formátu A4.
-	Pracovné zariadenia, prostredníctvom ktorých je možný prístup do databáz, by mali byť chránené proti neoprávnenému prístupu.
-	Na umožnenie ľahkej, ale diskrétnej komunikácie sa musí nainštalovať vhodné vybavenie (napríklad systém dorozumievacích zariadení typu intercom).
-	Medzi priehradkami by sa mali nachádzať priečky asi do výšky hlavy, ktoré absorbujú zvuk.
-	Na podlahe pred každou priehradkou musí byť jasne vyznačená diskrétna zóna.
-	V niektorých krajinách by sa pri prípadoch vyžadujúcich zvýšenú diskrétnosť mali prijať osobitné opatrenia.
Prístup je možný cez systém jednoduchých alebo dvojitých dverí, ktoré sa môžu ovládať diaľkovo.

G: MZV SR
SG: 			
33.				V snahe zabezpečiť minimálne bezpečnostné štandardy boli na jednotlivých vízových pracoviskách nainštalované núdzové tlačidlá, ktoré v prípade mimoriadnej situácie majú možnosť konzulárni pracovníci využiť na privolanie pomoci.	
	Miestnosť na pohovory
Aby sa zabránilo akémukoľvek bezpečnostnému riziku počas pohovorov so žiadateľmi, konzulárni úradníci, ktorí tieto pohovory vedú, by mali mať možnosť urýchlene v prípade núdze zavolať pomoc (pomocou núdzového tlačidla).

G: MZV SR
SG: 			
34.				Z hľadiska plnenia základných kritérií týkajúcich sa bezpečnosti vonkajšej a vnútornej časti budovy bola na všetkých zastupiteľských úradoch SR zabezpečená: inštalácia elektronického zabezpečovacieho systému (on-line prepojenie na mobilný telefón vyslaného pracovníka v mieste), kamerového a poplašného systému (požiarne a záplavové čidlá), inštalácia mreží, bezpečnostných fólií, montáž videovrátnikov a iných technických zabezpečovacích prostriedkov.	
	Samotná budova
Budova by mala byť chránená proti vlámaniu a iným násilným činom a pri vchode by mal byť nainštalovaný zámkový systém kontroly vstupu.
Priestory by mali byť chránené poplašným systémom on-line s nepretržitou prevádzkou.

G: MZV SR
SG: 			
35.			M	V súčasnosti zostáva zabezpečiť ešte 27 zastupiteľských úradov SR statickými detektormi kovov, na nákup ktorých bola v roku 2011 vyčlenená suma 147 000,- EUR.

	Bezpečnostné kontroly
Malo by byť dostupné vybavenie, ktoré umožní výkon bezpečnostných kontrol žiadateľov a ich osobných vecí. Žiadatelia by mali prejsť detektorom kovov alebo sa aspoň podrobiť kontrole prenosným detektorom.
Bezpečnostné kontroly žiadateľov a ich osobných vecí by sa mali aspoň náhodným výberom vykonávať aj pri vstupe pred prijatím.

G: MZV SR
SG: 			
36.				Vízové nálepky sa prepravujú prostredníctvom kuriéra a sú prideľované konzulátom úmerne podľa počtu vydávaných víz. Uskladňujú sa v trezore v zabezpečenej miestnosti. Prístup do trezoru majú výlučne konzuli, resp. zastupujúci zamestnanci. Miestnemu personálu sú vízové nálepky prideľované podľa potreby, pričom na konci dňa sa nepoužité nálepky vracajú do trezoru. N.VIS poskytuje možnosť monitorovania stavu vízových nálepiek na jednotlivých konzulátoch a ich použitie.
Pridelené čistopisy vízových nálepiek  sa v zmysle rozkazu riaditeľa ÚHCP MV SR č. 19/2010 ihneď po prevzatí zaevidujú podľa predtlače do knihy cenín a uskladnia sa do trezoru. Riaditeľ policajného útvaru vykoná minimálne jedenkrát za mesiac kontrolu vydaných čistopisov vízových nálepiek, udelených víz a knihy udelených víz. 
Monitorovanie zásob prebieha elektronicky (kontrolujú sa pridelené vízové nálepky v systéme VIS s fyzickým stavom na jednotlivom hraničnom oddelení).	
	Dokumenty
Vízové nálepky by sa mali prepravovať diplomatickou poštou.
Počet prázdnych vízových nálepiek doručených na konzulát by mal byť úmerný počtu vydaných víz/predložených žiadostí.
Vízové nálepky by sa hneď po doručení na konzulát mali uložiť v trezore.
Trezor by sa mal nachádzať v miestnosti, ktorá spĺňa vysoké bezpečnostné štandardy.
K tomuto trezoru by mal mať prístup iba obmedzený počet osôb na konzuláte (napr. vedúci vízového oddelenia a jeho zástupca). Ostatný personál by mal dostať len také množstvo vízových nálepiek, aké potrebuje na každodennú prácu, pričom všetky nepoužité nálepky by sa mali na konci dňa vracať.
Monitorovanie zásob by sa malo uskutočňovať prostredníctvom informačných technológií. V akomkoľvek čase by malo byť možné určiť fyzický stav víz na zastúpení, a ktoré víza a ako sa použili.

G: MZV SR
SG: MV SR 			
37.				Prístup do databáz je zabezpečený podľa potreby.

Vybraný okruh policajtov na hraničných priechodoch má za účelom udeľovania víz na hraničnom priechode udelený prístup do VIS.
	
	Prístup do databáz

G: MZV SR
SG: MV SR 			
38.				Prístup do aplikácie NVIS majú iba oprávnení používatelia. Používateľ sa pri práci identifikuje používateľským menom. Rozsah možností  práce s N.VIS a úroveň prístupu sú definované v závislosti od úrovne oprávnenia stanovenej na základe vykonávaných činností.
  
Za účelom prihlásenia sa do systému VIS má každý užívateľ pridelené prístupové vlastné meno a heslo. Jednotliví užívatelia sú rozdelení podľa prístupových práv s obmedzeniami prístupu.	
	Pravidlá na prístup do systému

Používateľ musí byť zaregistrovaný v databáze a musí sa identifikovať používateľským menom.
Totožnosť používateľa a heslá sú osobné a nesmú sa postúpiť iným osobám. Musia sa uchovávať tak, aby k nim nemali prístup neoprávnené osoby.
Uplatňujú sa pravidlá autorizácie a využíva sa systém kontroly autorizácie. Prístup do systému majú len oprávnení používatelia.

Kontrolný systém autorizácie reguluje činnosti rôznych skupín používateľov a údaje, ktoré môžu z ústrednej databázy získavať. Systém obsahuje rôzne skupiny podľa oprávnenia pre personál diplomatických zastúpení, ústredného migračného orgánu a polície.
Každá úroveň oprávnenia poskytuje prístup do rôznych častí systému (vyhľadávanie informácií v databáze, aktualizácia a dopĺňanie informácií atď.). Prístup sa môže obmedziť na úroveň dátových polí a informácie týkajúce sa konkrétnej diplomatickej misie.

G: MZV SR
SG: MV SR 			
39.				V prípade výpadku IT systému nie je možné vydávanie víz. Súvisí to z prípravou na plnenie nariadenia Európskeho parlamentu a Rady (ES) č. 767/2008 o VIS, podľa ktorého každé vydané vízum musí byť zaznamenané vo VIS-e.	
	Záložné a núdzové situácie
Záložná štruktúra musí spĺňať platné požiadavky, ako sú vyhľadávanie v databáze a komunikácia jej prostredníctvom.
Záložné riešenie by malo podporovať dôležité činnosti, ako napr.:
-	správu víz,
-	vyhľadávanie v databáze,
-    tlač nálepiek.

G: MZV SR
SG: MV SR 			
40.				N.VIS má centralizovanú databázu v SR, bez prístupu verejnosti k serverom. Celá komunikácia je šifrovaná a každá manipulácia s osobnými údajmi sa zaznamenáva do osobitných súborov. Prihlasovanie do N.VIS na zastupiteľské úrady SR sa uskutočňuje prostredníctvom mena a hesla. Používateľ mení heslo v pravidelných intervaloch.	
	Bezpečnosť údajov
Musí sa vytvoriť moderná koncepcia dátovej bezpečnosti, ktorá spĺňa aspoň tieto kritériá:
-	prihlásenie do počítačového vízového systému by malo vyžadovať používateľské meno a heslo,
-	heslá by sa mali pravidelne meniť,
-	prístup do informačného systému konzulátu by sa mal riadiť bezpečnostnými pokynmi,
-	neoprávnený prístup do systému sa musí kontrolovať prostredníctvom koncepcie prihlasovania,
-	servery sa musia umiestniť do osobitne bezpečných serverových miestností v rámci kontrolovaných priestorov zastúpenia, ktoré nie sú prístupné verejnosti,
-	celá komunikácia musí byť šifrovaná, aby sa zabezpečila jej vysoká bezpečnosť,
každá manipulácia s osobnými údajmi sa zaznamenáva do osobitných súborov, ktoré sa môžu v prípade podozrenia z porušenia vnútroštátnych predpisov o ochrane údajov skontrolovať. Tieto záznamy sa uchovávajú aspoň päť rokov.

G: MZV SR
SG: MV SR